pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ ใช้เวลาเตรียมงานสำคัญของชาติ สร้างสมดุลทั้งภายในและภายนอกประเทศ พร้อมติดตามข้อสั่งการและริเริ่มสิ่งใหม่เพื่อแก้ไขปัญหาพัฒนาบ้านเมือง
วันศุกร์ที่ 20 ตุลาคม 2560
นายกฯ ใช้เวลาเตรียมงานสําคัญของชาติ สร้างสมดุลทั้งภายในและภายนอกประเทศ พร้อมติดตามข้อสั่งการและริเริ่มสิ่งใหม่เพื่อแก้ไขปัญหาพัฒนาบ้านเมือง
ช่วงนี้นอกจากจะเตรียมการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งเป็นพระราชพิธีที่สําคัญยิ่งของทั้งรัฐบาลและคนไทยทุกหมู่เหล่าแล้ว ยังได้เรียกประชุมส่วนราชการที่เกี่ยวข้องกับการแก้ไขปัญหาของประเทศ
วันนี้ (20 ตุลาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ให้ความสําคัญกับการใช้เวลาในแต่ละวันให้เกิดประโยชน์สูงสุด โดยในช่วงนี้นอกจากจะเตรียมการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ซึ่งเป็นพระราชพิธีที่สําคัญยิ่งของทั้งรัฐบาลและคนไทยทุกหมู่เหล่าแล้ว ยังได้เรียกประชุมส่วนราชการที่เกี่ยวข้องกับการแก้ไขปัญหาของประเทศ เช่น ปัญหาน้ําท่วม ซึ่งเป็นปัญหาที่เกิดขึ้นเฉพาะหน้า รวมทั้งวางแผนบริหารจัดการน้ําในระยะยาวด้วย
“นายกฯ มีโอกาสได้ติดตามงานที่ได้สั่งการไปก่อนหน้านี้ เพื่อรับทราบปัญหาและอุปสรรคจากการปฏิบัติ และหาวิธีแก้ไขให้ลุล่วง รวมทั้งริเริ่มสิ่งใหม่ให้หน่วยงานรับไปดําเนินการ ส่วนการส่งเสริมความเข้าใจอันดีและการสร้างความร่วมมือระหว่างประเทศนั้น นายกฯ อยู่ระหว่างเตรียมข้อมูลร่วมกับส่วนราชการ เพื่อเข้าร่วมการประชุมที่สําคัญในเดือน พ.ย.60 คือ การประชุมผู้นํากลุ่มความร่วมมือทางเศรษฐกิจในเอเชียแปซิฟิก (APEC) ณ ประเทศเวียดนาม และการประชุมสุดยอดอาเซียนและการประชุมอื่น ๆ ที่เกี่ยวข้อง (ASEAN Summit and Related Meetings) ณ ประเทศฟิลิปปินส์ เพื่อให้เกิดประโยชน์ต่อประเทศชาติและประชาชนมากที่สุด”
นอกจากนี้ นายกรัฐมนตรียังได้แสดงความยินดีกับตัวแทนเยาวชนไทยที่ไปเข้าร่วมการแข่งขันฝีมือแรงงานนานาชาติ ครั้งที่ 44 ณ กรุงอาบูดาบี สหรัฐอาหรับเอมิเรตส์ ซึ่งสามารถคว้าเหรียญรางวัลกลับมาฝากคนไทยได้สําเร็จถึง 14 เหรียญ ประกอบด้วย เหรียญเงินสาขาประกอบอาหาร 1 เหรียญ และเหรียญฝีมือยอดเยี่ยมอีก 13 เหรียญ จากสาขาโพลีเมคคานิกส์และระบบอัตโนมัติ สาขาเมคคาทรอนิกส์ สาขาเครื่องจักรกล CNC (เครื่องกลึงและเครื่องกัด) สาขาเทคโนโลยีงานเชื่อม สาขาเทคโนโลยีระบบไฟฟ้าภายในอาคาร สาขาก่ออิฐ สาขาเสริมความงาม สาขาจัดดอกไม้ สาขาแฟชั่นเทคโนโลยี สาขาบริการอาหารและเครื่องดื่ม และสาขาเทคโนโลยีระบบทําความเย็น
“นายกฯ ได้ให้กําลังใจผู้ที่พลาดเหรียญรางวัลในสาขาอื่น ๆ โดยย้ําว่าถือเป็นโอกาสที่ทุกคนได้เรียนรู้และมีประสบการณ์มากขึ้น เพื่อนําไปพัฒนาฝีมือของตนเองให้ดีขึ้นต่อไป นอกจากนี้ ยังเป็นการเตรียมความพร้อมให้กับประเทศไทย ซึ่งจะเป็นเจ้าภาพการแข่งขันฝีมือแรงงานระดับอาเซียนในปลายปีหน้าอีกด้วย”
รัฐบาลไทย-ข่าวทำเนียบรัฐบาล-กระทรวงยุติธรรม ร่วมพิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
วันอังคารที่ 30 กรกฎาคม 2562
กระทรวงยุติธรรม ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
กระทรวงยุติธรรม ร่วมพิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
ในวันอาทิตย์ที่ ๒๘ กรกฎาคม ๒๕๖๒ เวลา ๐๗.๐๐ น. ณ บริเวณท้องสนามหลวง
พลเอก ประยุทธ์ จันทร์โอชา นายกรัฐมนตรี เป็นประธานในพิธีทําบุญตักบาตรถวายพระราชกุศล
เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว
โดยมีคณะองคมนตรี ประธานองค์กรอิสระ คณะรัฐมนตรี และส่วนราชการในพระองค์
สําหรับกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม
พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
นายธวัชชัย ไทยเขียว รองปลัดกระทรวงยุติธรรม
ตลอดจนคณะผู้บริหารระดับสูงกระทรวงยุติธรรม และหัวหน้าส่วนราชการต่างๆ เข้าร่วมพิธีฯ
รัฐบาลไทย-ข่าวทำเนียบรัฐบาล-นายกรัฐมนตรีกล่าวให้โอวาทโดยขอให้คณะนักกีฬาฟุตบอลหญิงทีมชาติไทยทุกคน มีความตั้งใจ  และมุ่งมั่นในการฝึกซ้อม พร้อมทำหน้าที่ของตนเองให้ดีที่สุด
วันอังคารที่ 1 พฤษภาคม 2561
นายกรัฐมนตรีกล่าวให้โอวาทโดยขอให้คณะนักกีฬาฟุตบอลหญิงทีมชาติไทยทุกคน มีความตั้งใจ  และมุ่งมั่นในการฝึกซ้อม พร้อมทําหน้าที่ของตนเองให้ดีที่สุด
นรม. แสดงความยินดีและชื่นชมในความสําเร็จของคณะนักกีฬาฟุตบอลหญิงทีมชาติไทย สามารถเข้ารอบสุดท้ายชิงแชมป์เอเชีย 2018
ณ กรุงอัมมาน ประเทศจอร์แดน ระหว่างวันที่ 7 – 22 เมษายน ที่ผ่านมา
วันนี้ (1 พฤษภาคม 2561) เวลา 09.00 น. ณ ห้องรับรอง 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นายวีระศักดิ์ โควสุรัตน์ รัฐมนตรีว่าการกระทรวงการท่องเที่ยวและกีฬา พร้อมนางนวลพรรณ ล่ําซํา ผู้จัดการฟุตบอลหญิงทีมชาติไทย นายสกล วรรณพงษ์ ผู้ว่าการการกีฬาเเห่งประเทศไทย (กกท.) ดร. หนึ่งฤทัย สระทองเวียน หัวหน้าผู้ฝึกสอนฟุตบอลหญิงทีมชาติไทย พ.ต.ท. ชัยยง ขําเปี่ยม ผู้ฝึกสอนผู้รักษาประตู พร้อมคณะนักกีฬาฟุตบอลหญิงทีมชาติไทย เข้าพบ พลเอก ประยุทธ์ จันทร์โอชา นายกรัฐมนตรี เพื่อรายงานความสําเร็จการแข่งขัน “ฟุตบอลหญิงชิงแชมป์เอเชีย 2018 รอบสุดท้าย” ณ กรุงอัมมาน ประเทศจอร์แดน ระหว่างวันที่ 7 – 22 เมษายน 2561 ที่ผ่านมา โดยมี พลเอก วิลาศ อรุณศรี เลขาธิการนายกรัฐมนตรี และนางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง ร่วมในการเข้าพบครั้งนี้ด้วย
โอกาสนี้ ผู้ว่าการการกีฬาเเห่งประเทศไทย ได้กล่าวรายงานว่า คณะนักกีฬาฟุตบอลหญิงทีมชาติไทย ซึ่งเข้าร่วมแข่งขันฟุตบอลหญิงชิงแชมป์ เอเชีย 2018 รอบสุดท้าย สามารถชนะเลิศการแข่งขัน ณ กรุงอัมมาน ประเทศจอร์แดน ระหว่างวันที่ 7 – 22 เมษายน ที่ผ่านมา ซึ่งสร้างความประทับใจและความภาคภูมิใจแก่คนไทยทุกคน โดยการแข่งขันดังกล่าว ได้รับการสนับสนุนเป็นอย่างดีจากหน่วยงานภาครัฐและภาคเอกชนที่เกี่ยวข้อง
จากนั้น นายกรัฐมนตรี ได้กล่าวแสดงความยินดีและอวยพรพร้อมให้โอวาทว่า ขอให้คณะนักกีฬาทุกคนตั้งใจและมุ่งมั่นฝึกซ้อมเพื่อทําหน้าที่ของทุกคนให้ดีที่สุด ในทุก ๆ การแข่งขันที่จะมีในครั้งต่อไปเพื่อให้สมกับการเป็นตัวแทนของประเทศไทย พร้อมกับชื่นชมที่ทุกคนต่างทุ่มเท เสียสละ และนายกรัฐมนตรีได้มอบขวัญและกําลังใจให้กับคณะนักกีฬาดังกล่าว ที่มีความมุ่งมั่นในการแข่งขันในครั้งนี้ด้วย
พร้อมกันนี้ นายกรัฐมนตรีได้ให้เกียรติถ่ายภาพเป็นที่ระลึกร่วมกับผู้จัดการฟุตบอลหญิงทีมชาติไทย และคณะผู้เข้าพบครั้งนี้ด้วยอัธยาศัยอันดี
..........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“บิ๊กอู๋” เผย รับรายงานตัวต่างด้าวผ่านเว็บไซต์ วันแรกยอดขยับต่อเนื่อง
วันจันทร์ที่ 26 มีนาคม 2561
“บิ๊กอู๋” เผย รับรายงานตัวต่างด้าวผ่านเว็บไซต์ วันแรกยอดขยับต่อเนื่อง
รมว.แรงงาน เพิ่มช่องทางรายงานตัวแรงงานต่างด้าวที่สํานักงานจัดหางานจังหวัด สํานักงานจัดหางานกรุงเทพฯ พื้นที่ 1 - 10  หรือเลือกรายงานตัวออนไลน์ผ่านเว็บไซต์กรมการจัดหางานที่www.doe.go.th ตั้งแต่บัดนี้ถึง 31 มี.ค.61 พบวันแรกยอดรายตัวออนไลน์ขยับต่อเนื่อง
รมว.แรงงาน เพิ่มช่องทางรายงานตัวแรงงานต่างด้าวที่สํานักงานจัดหางานจังหวัด สํานักงานจัดหางานกรุงเทพฯ พื้นที่ 1 - 10 หรือเลือกรายงานตัวออนไลน์ผ่านเว็บไซต์กรมการจัดหางานที่www.doe.go.th ตั้งแต่บัดนี้ถึง 31 มี.ค.61 พบวันแรกยอดรายตัวออนไลน์ขยับต่อเนื่อง ย้ํา หากไม่ดําเนินการตามกําหนด หลัง 31 มี.ค.61 จะไม่สามารถอยู่และทํางานในไทยได้ พร้อมมีโทษตามกฎหมาย
พล.ต.อ.อดุลย์ฯ แสงสิงแก้ว รัฐมนตรีว่าการกระทรวงแรงงาน เปิดเผยถึงความคืบหน้าการดําเนินการขึ้นทะเบียนแรงงานต่างด้าวของศูนย์บริการเบ็ดเสร็จ (OSS) ตั้งแต่ 5 ก.พ. - 26 มี.ค.61 มีแรงงานต่างด้าวมารายงานตัวแล้วประมาณ 826,000 คน ยังเหลือที่ยังไม่ได้มาดําเนินการอีกประมาณ 880,000 คน จากจํานวนแรงงานต่างด้าวที่ต้องมาดําเนินการประมาณ 1,687,000 คน ซึ่งเวลาที่เหลือเพียง 6 วันตั้งแต่สัปดาห์ที่ผ่านมาได้ปรับแผนการดําเนินการเพื่อให้แรงงานต่างด้าวมาดําเนินการที่ศูนย์ OSS ได้ทันตามกําหนด โดยการปรับลดขั้นตอนและบูรณาการหน่วยงานมาดําเนินการ โดยแบ่งต่างด้าวออกเป็น 2 กลุ่ม คือ กลุ่มที่ 1 พิสูจน์สัญชาติแล้วประมาณ 5 แสนคน ให้มารายงานตัว ตรวจลงตราวีซ่าอยู่ในราชอาณาจักรได้ถึง 31 มี.ค. 63 และขออนุญาตทํางาน โดยออกใบรับอนุญาตทํางานชั่วคราวถึง 30 มิ.ย. 61 และให้ไปตรวจสุขภาพ ทําทะเบียนประวัติให้แล้วเสร็จเพื่อออกใบอนุญาตทํางานให้ถึง 31 มี.ค. 63 กลุ่มที่ 2 ยังไม่พิสูจน์สัญชาติประมาณ 3 แสนคน ให้มาดําเนินการที่ศูนย์ OSS ทุกขั้นตอนภายใน 31 มี.ค. 61 เพื่อให้อยู่ในราชอาณาจักรและทํางานได้ถึง 31 มี.ค. 63
เพื่ออํานวยความสะดวกยิ่งขึ้น กระทรวงแรงงานยังได้เพิ่มเวลาให้บริการตลอด 24 ชั่วโมง ด้วยการจัดชุดปฏิบัติการเป็น 3 ผลัด ในศูนย์ OSS ของจังหวัดที่มีแรงงานต่างด้าวเป็นจํานวนมาก ได้แก่ ที่กระทรวงแรงงานกรุงเทพมหานคร จังหวัดเชียงใหม่ ราชบุรี และระนอง และยังได้เพิ่มช่องทางในการรายงานตัวอีก 2 ช่องทาง คือ ให้แรงงานที่ยังไม่ได้รับบัตรคิวให้ไปรายงานตัวที่สํานักงานจัดหางานจังหวัด สํานักงานจัดหางานกรุงเทพมหานคร พื้นที่ 1-10 รวม 86 แห่ง หรือเลือกรายงานตัวออนไลน์ผ่านเว็บไซต์กรมการจัดหางานที่ www.doe.go.th ตั้งแต่บัดนี้ถึง 31 มี.ค.61 โดยเมื่อได้รายงานตัวแล้ว ระบบจะแจ้งยืนยันทาง SMS เพื่อนัดให้ไปจัดทําทะเบียนประวัติตามสถานที่ที่กําหนด ซึ่งข้อมูล ณ วันที่ 26 มี.ค.61 เวลา 15.00 น. มีแรงงานต่างด้าวรายงานตัวผ่านระบบออนไลน์แล้ว 3,098 คน
พล.ต.อ.อดุลย์ฯ ยังเน้นย้ําว่า หากแรงงานต่างด้าวหรือนายจ้างไม่ปฏิบัติจะมีโทษตามกฎหมาย
โดยภายหลังจากวันที่ 31 มี.ค.นี้ แรงงานต่างด้าวจะไม่สามารถอยู่และทํางานในประเทศไทยได้อีก โดยลูกจ้างจะมีโทษปรับตั้งแต่ 5,000 – 50,000 บาท รวมทั้งจะถูกส่งกลับประเทศต้นทาง ส่วนนายจ้างจะมีโทษปรับตั้งแต่ 10,000 – 100,000 บาทต่อลูกจ้าง 1 คน หากทําผิดซ้ําจะมีโทษจําคุก 1 ปี และปรับตั้งแต่ 50,000 – 200,000 บาทต่อแรงงาน 1 คน และห้ามจ้างแรงงานต่างด้าวเป็นเวลา 3 ปี
--------------------------------
กองเผยแพร่และประชาสัมพันธ์/
ชนินทร เพ็ชรทับ -ข่าว/
ปริยรณ พรหมสาขา ณ สกลนคร - ภาพ/
26 มี.ค.61
รัฐบาลไทย-ข่าวทำเนียบรัฐบาล-SME Development Bank ออกสินเชื่อช่วยลูกค้าน้ำท่วมภาคใต้ ปล่อยกู้สูงสุด 2 ล้านบาทต่อราย พร้อมพักชำระหนี้ 6 เดือน
วันศุกร์ที่ 3 กุมภาพันธ์ 2560
SME Development Bank ออกสินเชื่อช่วยลูกค้าน้ําท่วมภาคใต้ ปล่อยกู้สูงสุด 2 ล้านบาทต่อราย พร้อมพักชําระหนี้ 6 เดือน
ธพว. ได้อนุมัติมาตรการช่วยเหลือผู้ประกอบการ SMEs ลูกค้าธนาคารที่ได้รับผลกระทบจากน้ําท่วมพื้นที่ภาคใต้เพิ่มเติมจากมาตรการเดิมอีกในวงเงินไม่เกิน 2 ล้านบาทต่อราย
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Development Bank หรือ ธพว.) เปิดเผยว่า คณะกรรมการธนาคาร นําโดยนายสมชาย หาญหิรัญ ประธานกรรมการธนาคาร ได้อนุมัติมาตรการช่วยเหลือผู้ประกอบการ SMEs ลูกค้าธนาคารที่ได้รับผลกระทบจากน้ําท่วมพื้นที่ภาคใต้เพิ่มเติมจากมาตรการเดิมอีกในวงเงินไม่เกิน 2 ล้านบาทต่อราย หลังจากลงพื้นที่พบปะพูดคุยกับลูกค้าธนาคารอย่างใกล้ชิด โดยก่อนหน้านี้ธนาคารได้ออกมาตรการวงเงินสินเชื่อฉุกเฉินเพื่อฟื้นฟูกิจการไปแล้วรายละ 5 แสนบาท พร้อมพักชําระหนี้เป็นระยะเวลา 6 เดือน โดยลูกค้าสามารถใช้หลักประกันเดิมค้ําประกัน และ/หรือให้ บสย. ค้ําประกันเพิ่มเติมได้
“ผมได้ลงสํารวจพื้นที่ในจังหวัดตรัง พัทลุง นครศรีธรรมราช สุราษฎร์ธานี และเกาะสมุย พร้อมส่งทีมงานลงสํารวจความเสียหายใน 12 จังหวัดประสบภัยพิบัติภาคใต้ ได้พูดคุยสอบถามความต้องการความช่วยเหลือของลูกค้าธนาคาร พบว่า มีลูกค้าธนาคารที่อยู่ในพื้นที่ภัยพิบัติภาคใต้ จํานวนทั้งสิ้นกว่า 10,458 ราย แบ่งเป็น 1) ลูกค้าที่มีวงเงินกู้เดิมไม่เกิน 1 ล้านบาท จํานวน 7,777 ราย 2) ลูกค้าที่มีวงเงินกู้เดิมมากกว่า 1 ล้านบาท แต่ไม่เกิน 5 ล้านบาท จํานวน 2,382 ราย และ 3) ลูกค้าที่มีวงเงินกู้เดิมมากกว่า 5 ล้านบาท จํานวน 299 ราย ซึ่งลูกค้าส่วนใหญ่ที่ได้รับผลกระทบทั้งทางตรงและทางอ้อมจะมีธุรกิจอยู่ในกลุ่มอุตสาหกรรมการท่องเที่ยว อาทิ ธุรกิจโรงแรม รีสอร์ท และธุรกิจค้าปลีกค้าส่ง ซึ่งเป็นธุรกิจที่ต้องใช้เงินทุนหมุนเวียนในกิจการค่อนข้างมาก การขยายวงเงินสินเชื่อฉุกเฉินเพื่อฟื้นฟูกิจการเป็นรายละไม่เกิน 2 ล้านบาท จึงเป็นมาตรการเพิ่มเติมที่สําคัญที่จะช่วยเหลือลูกค้าธนาคารทุกกลุ่ม เพื่อนําไปใช้เป็นเงินทุนในการฟื้นฟู ปรับปรุง และหมุนเวียนในธุรกิจ ทําให้สามารถดําเนินกิจการต่อได้ ทั้งนี้ ลูกค้าจะได้รับวงเงินสินเชื่อฉุกเฉินเพื่อฟื้นฟูกิจการแบ่งตามวงเงินกู้เดิมที่มีกับธนาคาร คือ 1) วงเงินกู้รวมเดิมไม่เกิน 1 ล้านบาท สามารถได้รับความช่วยเหลือสูงสุด 5 แสนบาท 2) ลูกค้าที่มีวงเงินกู้รวมเดิมมากกว่า 1 ล้านบาท แต่ไม่เกิน 5 ล้านบาท สามารถได้รับความช่วยเหลือสูงสุด 1 ล้านบาท และ 3) ลูกค้าที่มีวงเงินกู้รวมเดิมมากกว่า 5 ล้านบาท สามารถได้รับความช่วยเหลือสูงสุด 2 ล้านบาท โดยคาดว่าจะมีลูกค้าธนาคารเข้าร่วมมาตรการช่วยเหลือนี้ ไม่น้อยกว่า 2,700 ล้านบาท”
ทั้งนี้ ลูกค้าธนาคารที่สนใจขอพักชําระหนี้ เปลี่ยนแปลงเงื่อนไขการชําระหนี้ และ/หรือขอใช้วงเงินสินเชื่อฉุกเฉินเพื่อฟื้นฟูกิจการ สามารถติดต่อแจ้งความประสงค์และยื่นเรื่องไปยังสาขาของธนาคารในพื้นที่ หรือสอบถามข้อมูลเพิ่มเติม Call Center โทร. 1357
ข้อมูลเพิ่มเติมติดต่อ : ฝ่ายสื่อสารองค์กรและกิจกรรมเพื่อสังคม โทร. 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-เกษตรกรเฮ หอมแดงราคาดี 2 ปีซ้อน
วันศุกร์ที่ 24 มีนาคม 2560
เกษตรกรเฮ หอมแดงราคาดี 2 ปีซ้อน
นางอภิรดี ตันตราภรณ์ รัฐมนตรีว่าการกระทรวงพาณิชย์เปิดเผยว่า รัฐบาลได้ให้ความสําคัญ     กับความเข้มแข็งของเศรษฐกิจภายในประเทศเป็นสําคัญ โดยเฉพาะอย่างยิ่งรายได้ของเกษตรกรในการขายผลผลิตทางการเกษตร ราคาสินค้าอุปโภคบริโภค และดูแลค่าครองชีพของประชาชน
ซึ่งได้มอบหมายให้กรมการค้าภายใน พาณิชย์ภาค และพาณิชย์จังหวัด ติดตามสถานการณ์อย่างใกล้ชิด เพื่อจะได้แก้ไขปัญหาได้อย่างทันท่วงที และเป็นที่น่ายินดีว่า ในปีนี้ราคาสินค้าเกษตรหลายตัวอยู่ในเกณฑ์ดี อาทิ ยางพารา มะพร้าว ปาล์มน้ํามัน กาแฟ และหอมแดง เป็นต้น
สถานการณ์สินค้าหอมแดงในฤดูการผลิตปี 2559/60 มีพื้นที่เพาะปลูกประมาณ 50,900 ไร่ เพิ่มขึ้นจากปีก่อนร้อยละ 4.5 มีผลผลิตกว่า 100,000 ตันเพิ่มขึ้นจากปีก่อนร้อยละ 12.4 เนื่องจากราคาหอมแดง   ที่เกษตรกรขายได้ในช่วงปี 2559 มีราคาสูงกว่าปีก่อนประมาณร้อยละ 36 ซึ่งหอมแดงปลูกมากในจังหวัด  ศรีสะเกษ เชียงใหม่ ลําพูน พะเยา เพชรบูรณ์ เป็นต้น โดยจังหวัดศรีสะเกษมีพื้นที่ปลูกหอมแดงประมาณ 29,400 ไร่ ปีนี้ได้ผลผลิตค่อนข้างสูง เนื่องจากภูมิอากาศเอื้ออํานวย ขณะนี้เกษตรกรเก็บเกี่ยวผลผลิตและ  นําออกสู่ตลาดเกือบทั้งจํานวน ยกเว้นเก็บไว้ทําพันธุ์ในฤดูการผลิตปี 2560/61 ด้านราคาซื้อขายหอมแดง  ณ ตลาดท่าเรือ อําเภอเมืองศรีสะเกษ จังหวัดศรีสะเกษ (20 มีนาคม 2560) ราคาหอมแดงมัดจุกขนาดใหญ่ 26-28 บาท/กิโลกรัม ซึ่งเป็นระดับราคาที่อยู่ในเกณฑ์ดีเช่นเดียวกับปี 2559
สําหรับพื้นที่ภาคเหนือซึ่งมีแหล่งเพาะปลูกหอมแดงที่สําคัญหลายจังหวัด ซึ่งนางสาวอรุณี พูลแก้ว ผู้ตรวจราชการกระทรวงพาณิชย์ในฐานะพาณิชย์ภาค 2 (Mini MOC 2) รับผิดชอบดูแลพื้นที่ภาคเหนือได้เปิดเผยว่า ขณะนี้ผลผลิตหอมแดงในภาคเหนือกําลังออกสู่ตลาด โดยจังหวัดลําพูนมีผลผลิตมากที่สุด ประมาณ 32,400 ตัน ออกสู่ตลาดไปแล้วประมาณร้อยละ 85 ของผลผลิต ส่วนจังหวัดเชียงใหม่ พะเยา อุตรดิตถ์ และเพชรบูรณ์ ผลผลิตหอมแดงเริ่มทยอยออกสู่ตลาด ราคาซื้อขายในพื้นที่กิโลกรัมละ 35-40 บาท ซึ่งเป็นราคาที่อยู่ในเกณฑ์ดี เช่นเดียวกับปีที่ผ่านมาและเกษตรกรส่วนใหญ่มีความพึงพอใจ ทั้งนี้จังหวัดเพชรบูรณ์นอกจากจะมีพื้นที่ปลูกหอมแดงแล้ว ยังเป็นแหล่งรับซื้อและรวบรวมสินค้าของผู้ประกอบการ ซึ่งเป็นเครือข่ายของผู้ส่งออกหอมแดงรายใหญ่ จะรวบรวมสินค้าในพื้นที่ส่งออกไปประเทศมาเลเซีย ผ่านทางท่าเรือแหลมฉบังอีกด้วยด้านการเชื่อมโยงการค้าขายภายในประเทศ สํานักงานพาณิชย์จังหวัดที่เป็นแหล่งเพาะปลูกหอมแดง และจังหวัดชายแดนภาคใต้มีแผนร่วมกันเพื่อสร้างมูลค่าเพิ่มให้กับสินค้า โดยการแปรรูปหอมแดงตามความต้องการของตลาดในประเทศเพื่อนบ้าน เช่น ผลิตหอมเจียวและเครื่องปรุงรสอื่นๆ ผ่านการรับรองเป็นสินค้า ฮาลาลขายภายในพื้นที่จังหวัดชายแดนภาคใต้ รวมทั้งส่งออกไปยังประเทศมาเลเซีย อินโดนีเซีย และผลักดันไปตลาดตะวันออกกลาง เพื่อเพิ่มช่องทางการตลาดและเพิ่มมูลค่าการค้าให้สูงขึ้น เนื่องจากตลาดนี้มีความต้องการสินค้าดังกล่าวสูง
“การบูรณาการการทํางานของพาณิชย์ภาคและพาณิชย์จังหวัด เพื่อดูแลเกษตรกรและผู้บริโภค ให้สามารถซื้อขายสินค้าได้ในราคาที่เป็นธรรม รวมทั้งมีการเชื่อมโยงตลาดทั้งภายในและต่างประเทศ การแปรรูปของสินค้าตามความต้องการของตลาด เป็นการสร้างความเข้มแข็งให้กับเศรษฐกิจชุมชน และประเทศโดยรวม” นางอภิรดีกล่าว
รัฐบาลไทย-ข่าวทำเนียบรัฐบาล-บสย. ลงนามค้ำฯสินเชื่อ ”กรุงไทย มินิบัส” 2,000 ลบ.
วันพฤหัสบดีที่ 28 มิถุนายน 2561
บสย. ลงนามค้ําฯสินเชื่อ ”กรุงไทย มินิบัส” 2,000 ลบ.
บสย. เดินหน้า ลงนามความร่วมมือธนาคารกรุงไทย “ค้ําประกันสินเชื่อ” สนับสนุนการเข้าถึงแหล่งเงินทุนผู้ประกอบการเปลี่ยนรถตู้โดยสารเป็นมินิบัส  ตามนโยบายรัฐบาล
นายวิเชษฐ วรกุล รองผู้จัดการทั่วไป สายงานธุรกิจ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ได้ลงนามบันทึกข้อตกลงความร่วมมือ (MOU) การพัฒนาระบบการขนส่งด้วยรถโดยสารสาธารณะ โครงการเปลี่ยนรถโดยสารขนาดเล็กที่ได้มาตรฐาน ระหว่าง บสย. กับ ธนาคารกรุงไทย จํากัด (มหาชน) กรมการขนส่งทางบก และ บริษัท ขนส่ง จํากัด โดยจะสนับสนุนด้านการค้ําประกันสินเชื่อ Term Loan ในโครงการสินเชื่อ “กรุงไทย มินิบัส” ให้กับผู้ประกอบการที่จะเปลี่ยนมาเป็นรถมินิบัสและขอสินเชื่อจากธนาคารกรุงไทย
โครงการค้ําประกันสินเชื่อมินิบัส เป็นโครงการความร่วมมือแบบบูรณาการข้ามหน่วยงาน ภายใต้แนวคิดของกรมการขนส่งทางบกที่ต้องการยกระดับมาตรฐานความปลอดภัยรถโดยสารสาธารณะ กําหนดให้ผู้ประกอบการรถตู้ เปลี่ยนมาใช้รถโดยสารขนาดเล็กแทน ตามนโยบายรัฐบาล โดยต้องไม่สร้างผลกระทบให้ผู้ประกอบการที่มีความประสงค์จะเปลี่ยนรถที่มีอายุครบ 10 ปี และต้องเปลี่ยนมาเป็นรถมินิบัส ขนาดไม่เกิน 20 ที่นั่ง ซึ่งในปี 2561 มีรถที่จะหมดอายุในหมวด 2 คือ รถตู้ที่วิ่งระหว่าง กรุงเทพ-ต่างจังหวัด จํานวน 222 คัน และมีรถที่จะหมดอายุในหมวด 3 คือ รถตู้ที่วิ่งระหว่างจังหวัดกับจังหวัด จํานวน 69 คัน มีโอกาสเข้าถึงสินเชื่อได้ง่ายขึ้น โดยธนาคารกรุงไทยปล่อยสินเชื่อแบบไม่ต้องมีหลักประกัน และให้ บสย.ค้ําประกันสินเชื่อ
สําหรับแนวทางการดําเนินการ บสย.จะค้ําประกันสินเชื่อแบบเต็มวงเงินของวงเงินกู้ (Term Loan) ระยะเวลาการค้ําประกัน สินเชื่อไม่เกิน 7 ปี ร่วมกับธนาคารกรุงไทย ในโครงการสินเชื่อ กรุงไทย มินิบัส เพื่อช่วยให้ผู้ประกอบการเข้าถึงสินเชื่อได้ง่ายขึ้น ตามเจตนารมย์ของรัฐบาลในการให้ความช่วยเหลือผู้ประกอบการขนส่งที่เข้าร่วมโครงการ ”เปลี่ยนรถโดยสารขนาดเล็กที่ได้มาตรฐาน” เพื่อยกระดับมาตรฐานบริการ และเพื่อให้ผู้โดยสารได้รับความสะดวกสบายและปลอดภัยในการเดินทาง รวมทั้งสนับสนุนและส่งเสริมให้ผู้ประกอบการรถตู้โดยสารที่ต้องการเปลี่ยนรถโดยสารประจําทางขนาดเล็กแทนรถตู้โดยสารได้รับผลกระทบน้อยที่สุด
โครงการความร่วมมือและการลงนามข้อตกลงความร่วมมือครั้งนี้ ยังได้รับความสนใจจากบริษัทนําเข้ารถยนต์ อาทิ ยูตง ไฮเกอร์ ฮีโน่ และโตโยต้า ร่วมออกบูธ พร้อมเผยโฉมรถโดยสารขนาดเล็ก พร้อมติดตั้งอุปกรณ์ด้านความปลอดภัย เพื่อเป็นทางเลือกให้ผู้ประกอบการ SMEs ภายในงาน ซึ่งมีกลุ่มผู้ประกอบการรถตู้เข้าร่วมงานในวันนี้ด้วย
บรรษัทประกันสินเชื่ออุตสาหกรรมขนาดย่อม ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477   chaninya@tcg.or.th
ศรัญยู ตันติเสรี 091-771-2885   saranyu@tcg.or.th
วิชุดา ก้องกีรติ 089-605-9870  wichuda@tcg.or.th
www.facebook.com/tcg.or.th www.tcg.or.th
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 30 มิถุนายน 2563 [กระทรวงสาธารณสุข]
วันอังคารที่ 30 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 30 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 30 มิถุนายน 2563
วันนี้ (30 มิถุนายน 2563) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 2 ราย เป็นผู้ที่เดินทางกลับจากประเทศกาตาร์และเข้ารับการเฝ้าระวังกักตัวในสถานที่รัฐจัดให้ มีผู้ป่วยกลับบ้านได้ 3 ราย ยอดผู้ป่วยกลับบ้านสะสม 3,056 ราย หรือคิดเป็นร้อยละ 96.37 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 57 ราย หรือร้อยละ 1.8 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,171 ราย
สําหรับผู้ติดเชื้อรายใหม่วันนี้ ทั้ง 2 รายเป็นเพศชายอายุ 27 และ 28 ปี อาชีพพนักงานนวด เดินทางถึงประเทศไทยวันที่ 16 มิถุนายน 2563 เข้ารับการเฝ้าระวังกักตัวในสถานที่รัฐจัดให้ใน จังหวัดชลบุรี ทั้ง 2 รายไม่มีอาการป่วย พบเชื้อจากการตรวจในครั้งที่สอง เมื่อวันที่ 27 มิถุนายน 2563
รัฐบาลได้ประกาศผ่อนคลายมาตรการในระยะที่ 5 โดยจะมีผลบังคับใช้ในวันที่ 1 กรกฎาคม 2563 ในกลุ่มธุรกิจบริการสีแดง เช่น สถานบันเทิง, ผับ, บาร์, อาบ อบ นวด, ร้านเกมส์, คาราโอเกะ ซึ่งเป็นกิจการกิจกรรมที่มีความเสี่ยงสูง ที่อาจเกิดการแพร่กระจายของเชื้อโควิด 19 ได้ ขอให้ทุกคนปรับตัว ใช้ฐานวิถีชีวิตใหม่ (New Normal) และลงทะเบียนเข้า-ออก ผ่านแพลตฟอร์มและแอปพลิเคชัน “ไทยชนะ” ทุกครั้งที่เข้าใช้บริการ เพื่อง่ายต่อการสอบสวนโรคและติดตามผู้สัมผัสเข้าสู่ระบบการเฝ้าระวังกักกันโรคได้อย่างรวดเร็ว
นอกจากนี้ สถานศึกษาทุกแห่งได้เปิดทําการเรียนการสอนพร้อมกันทั่วประเทศ โดยต้องดําเนินการป้องกันการแพร่เชื้อในสถานศึกษาตามแนวทางที่กระทรวงสาธารณสุขและกระทรวงศึกษาธิการกําหนด ได้แก่ การคัดกรองอาการโรคระบบทางเดินหายใจและวัดไข้ก่อนเข้าโรงเรียน ให้สวมหน้ากากอนามัยตลอดเวลาเมื่ออยู่ในโรงเรียน จัดจุดล้างมือด้วยสบู่หรือแอลกอฮอล์เจลอย่างเพียงพอ เว้นระยะห่างในห้องเรียน เน้นจัดการเรียนการสอนเพื่อลดความแออัด ไม่เกิน 20-25 คนต่อห้อง ส่วน พ่อ-แม่ ผู้ปกครอง มีบทบาทสําคัญที่ต้องให้ความร่วมมือกับโรงเรียนในการเตรียมอุปกรณ์ป้องกันตัวเองให้บุตรหลาน เช่น หน้ากากอนามัย/หน้ากากผ้า แอลกอฮอล์เจลล้างมือ หลังเลิกเรียนควรรีบกลับบ้านอาบน้ําทําความสะอาดร่างกายทันที หากเด็กป่วย มีไข้ ไอ จามต้องให้หยุดเรียนรักษาตัวอยู่ที่บ้าน เพื่อลดความเสี่ยงในการแพร่เชื้อให้ผู้อื่น รวมถึงให้ผู้ปกครองเข้าใช้แพลตฟอร์ม THAISTOPCOVID ในการประเมินมาตรการป้องกันโรคในสถานศึกษาเพื่อความปลอดภัยของเด็ก หากทุกคนไม่ประมาท และร่วมมือกันจะช่วยลดโอกาสการกลับมาแพร่ระบาดของเชื้อไวรัสโคโรนา 2019 อีกครั้ง
รัฐบาลไทย-ข่าวทำเนียบรัฐบาล-คุรุสภาเปิดให้สถาบันอุดมศึกษาที่มีศักยภาพเปิด ป.บัณฑิตวิชาชีพครู ประจำปี 2560 เพิ่มเติม
วันพฤหัสบดีที่ 18 พฤษภาคม 2560
คุรุสภาเปิดให้สถาบันอุดมศึกษาที่มีศักยภาพเปิด ป.บัณฑิตวิชาชีพครู ประจําปี 2560 เพิ่มเติม
คุรุสภา เห็นชอบให้สิทธิครูและบุคลากรทางการศึกษาของศูนย์การศึกษาพิเศษ ได้ศึกษาหลักสูตรประกาศนียบัตรบัณฑิตวิชาชีพครู (ป.บัณฑิตวิชาชีพครู)
ส่วนสถาบันอุดมศึกษาใดที่มีความพร้อมจัดการเรียนการสอนป.บัณฑิตวิชาชีพครูประจําปี 2560 เพิ่มเติมให้เร่งเสนอสํานักงานเลขาธิการคุรุสภา เพื่อพิจารณาอนุมัติให้ทันเปิดภาคเรียนปีการศึกษา2560
ดร.สมศักดิ์ ดลประสิทธิ์ รองเลขาธิการสภาการศึกษา ปฏิบัติหน้าที่ในตําแหน่งเลขาธิการคุรุสภากล่าวว่าจากการประชุมคณะกรรมการคุรุสภา เมื่อวันที่ 15 พฤษภาคมที่ผ่านมาโดยนพ.ธีระเกียรติ เจริญเศรษฐศิลป์รัฐมนตรีว่าการกระทรวงศึกษาธิการ ในฐานะประธานกรรมการคุรุสภา เป็นประธานได้มีมติเห็นชอบให้สิทธิครูและบุคลากรทางการศึกษาของศูนย์การศึกษาพิเศษ ได้ศึกษาหลักสูตรประกาศนียบัตรบัณฑิตวิชาชีพครู (ป.บัณฑิตวิชาชีพครู)
ประกอบกับผู้สอบแข่งขันได้ในตําแหน่งครูผู้ช่วย ประจําปี พ.ศ. 2560 ของสํานักงานคณะกรรมการการศึกษาขั้นพื้นฐาน (สพฐ.) ที่ผ่านมามีครูจํานวนหนึ่งเป็นผู้ถือหนังสืออนุญาตให้ประกอบวิชาชีพครูโดยไม่มีใบอนุญาต โดยเงื่อนไขว่าต้องพัฒนาตนเองให้มีคุณสมบัติตามมาตรฐานวิชาชีพในระยะเวลาที่คุรุสภากําหนด ซึ่งครูเหล่านี้จะต้องพัฒนาตนเองโดยเข้าศึกษาหลักสูตรป.บัณฑิตวิชาชีพครูเพื่อให้มีคุณสมบัติในการขอขึ้นทะเบียนรับใบอนุญาตประกอบวิชาชีพครูต่อไป
อย่างไรก็ตาม คณะกรรมการคุรุสภาในการประชุมเมื่อวันที่ 20 เมษายน 2560 ได้มีมติให้การรับรองหลักสูตรประกาศนียบัตรบัณฑิตวิชาชีพครู ประจําปี 2560จํานวน 61แห่ง 62หลักสูตรเรียบร้อยแล้วแต่จํานวนหลักสูตรหรือจํานวนรับตามหลักสูตรที่เห็นชอบอาจไม่เพียงพอต่อความต้องการของผู้ประสงค์จะเรียนหลักสูตรป.บัณฑิตวิชาชีพครู
ดังนั้น หากสถาบันอุดมศึกษาใดที่มีความพร้อมตามหลักเกณฑ์ที่คุรุสภากําหนดในการจัดการเรียนการสอนหลักสูตรป.บัณฑิตวิชาชีพครูประจําปี 2560 เพิ่มเติมหรือมีศักยภาพมากกว่าที่เคยเสนอคณะกรรมการคุรุสภาพิจารณาอนุมัติไปแล้วให้รีบเสนอสํานักงานเลขาธิการคุรุสภา เพื่อนําเสนอคณะกรรมการคุรุสภาพิจารณาอนุมัติให้ทันการเปิดภาคเรียนปีการศึกษานี้ต่อไป
● ตรวจสอบรายชื่อสถาบันที่รับรองทั้ง61แห่ง62หลักสูตร
และผู้ผ่านการเทียบโอนความรู้ ทั้งครูและผู้บริหาร
รายชื่อสถาบันที่ได้รับการรับรองหลักสูตรประกาศนียบัตรบัณฑิตวิชาชีพครู ปีการศึกษา 2560 จากคุรุสภา
ตรวจสอบรายชื่อผู้ผ่านการเทียบโอนความรู้ตามมาตรฐานวิชาชีพ "ครู" ครั้งที่ 124
ตรวจสอบรายชื่อผู้ที่ผ่านการเทียบโอนความรู้ตามมาตรฐานวิชาชีพ "ผู้บริหารสถานศึกษา" ครั้งที่ 37
สอบถามรายละเอียดเพิ่มเติมที่ กลุ่มรับรองปริญญาประกาศนียบัตร โทร 02 280 6168
รัฐบาลไทย-ข่าวทำเนียบรัฐบาล-เจ้าอาวาสวัดยานนาวา พร้อมด้วย รมต.เทวัญ เป็นผู้แทนสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก นำเงินส่วนตัว 1 ล้านบาท    สมทบทุนช่วยเหลือผู้ประสบภัย จ.อุบลราชธานี
วันเสาร์ที่ 28 กันยายน 2562
เจ้าอาวาสวัดยานนาวา พร้อมด้วย รมต.เทวัญ เป็นผู้แทนสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก นําเงินส่วนตัว 1 ล้านบาท สมทบทุนช่วยเหลือผู้ประสบภัย จ.อุบลราชธานี
เจ้าอาวาสวัดยานนาวา พร้อมด้วย รมต.เทวัญ เป็นผู้แทนสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก นําเงินส่วนตัว 1 ล้านบาท สมทบทุนช่วยเหลือผู้ประสบภัย จ.อุบลราชธานี
วันนี้ (28 ก.ย.62) นายเทวัญ ลิปตพัลลภ รัฐมนตรีประจําสํานักนายกรัฐมนตรี และคณะ ติดตามเจ้าประคุณสมเด็จพระมหาธีราจารย์ กรรมการมหาเถรสมาคม เจ้าอาวาสวัดยานนาวา ในฐานะประธานคณะกรรมการฝ่ายสาธารณสงเคราะห์ ของมหาเถรสมาคม เดินทางลงพื้นที่ จ.อุบลราชธานี ตรวจเยี่ยมและถวายกัปปิยภัณฑ์พระสงฆ์สามเณร และมอบถุงยังชีพแก่ประชาชนผู้ประสบภัย
โดยช่วงเช้าคณะได้เดินทางไปยังพื้นที่ อ.วารินชําราบ เยี่ยมชุมชนวัดวารินทราราม พบปะประชาชนและมอบถุงยังชีพ จํานวน 600 ชุด จากนั้นเดินทางไปยังวัดเสนาวงศ์และวัดหายโศก เพื่อถวายกัปปิยภัณฑ์แก่พระภิกษุสามเณร จํานวน 30 ชุด
ช่วงบ่ายคณะได้เดินทางเข้าสู่วิหารพระเจ้าใหญ่อินทร์แปลง วัดมหาวนาราม เพื่อรับฟังบรรยายสรุปสถานการณ์อุทกภัย และการให้ความช่วยเหลือเยียวยาพระสงฆ์ สามเณร และประชาชน ในพื้นที่ โอกาสนี้ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ได้ประทานปัจจัยเพื่อฟื้นฟูคุณภาพชีวิตผู้ประสบอุทกภัยในภาคเหนือและภาคตะวันออกเฉียงเหนือ โดยให้จัดกัปปิยภัณฑ์เท่าจํานวน 1 ล้านบาท ประทานแก่คณะกรรมการฝ่ายสาธารณสงเคราะห์ เพื่อนําไปเป็นทุนตั้งต้นสําหรับฟื้นฟูคุณภาพชีวิตผู้ประสบเหตุอุทกภัยต่อไป และให้เชิญรับสั่งประทานกําลังใจให้ผู้ประสบภัยมีสรรพกําลังเข้มแข็งเร็ววัน
รัฐมนตรีประจําสํานักนายกรัฐมนตรียังได้มอบเงินช่วยเหลือค่าจัดการศพผู้เสียชีวิตจากสาธารณภัยแก่ญาติผู้เสียชีวิต (จ.ยโสธร จ.ศรีสะเกษ จ.อํานาจเจริญ จ.อุบลราชธานี) รวม 20 ราย เป็นเงินทั้งสิ้น1,700,000 บาท จากกองทุนเงินช่วยเหลือผู้ประสบสาธารณภัย สํานักนายกรัฐมนตรี